Gaëlle Enganamouit

Gaëlle Enganamouit (født 9. juni 1992) er en kamerunsk tidligere fotballspiller som spilte i svensk, norsk og kinesisk øverste divisjon.

Etter 2009–12 for Lorema Yaoundé i hjemlandet ble det to sesonger for serbiske Spartak Subotica og et par sesonger for Eskilstuna i Sverige der hun ble Damallsvenskans toppscorer i 2015 med atten mål.  Etter sesongen 2016  for FC Rosengård var hun i 2017 med på å vinne den kinesiske superligaen med Dalian Quanjian F.C. Deretter spilte hun en sesong for  Avaldsnes IL på Karmøy i 2018.

Under Sommer-OL 2012 i London deltok hun for landet sitt der laget hennes ble utslått i gruppespillet. Under VM i fotball for kvinner 2015 ble det hat trick da de slo Ecuador 6–0.

Goal.com rapporterte i 2020 at Enganamouit har lagt opp.

Referanser

Eksterne lenker 
 
 
 
 

Kamerunske fotballspillere
Deltakere for Kamerun under Sommer-OL 2012
Fotballspillere under Sommer-OL 2012
Spillere i VM i fotball for kvinner 2015
Fotballspillere for Avaldsnes
Utenlandske fotballspillere i Norge